b"\n_START_ARTICLE_\nBonsfills\n_START_SECTION_\nSituaci\xc3\xb3\n_START_PARAGRAPH_\nLa masia es troba a llevant del nucli de Vallmanya, a l'extrem sud-est del terme de Pin\xc3\xb3s, als vessants de la dreta del torrent de Bonsfills. S'hi va per la carretera de Vallmanya a Salo: partint del trencall de Vallmanya (enfront de cal Prat), als 1,4 km.(41\xc2\xb0\xc2\xa050\xe2\x80\xb2\xc2\xa005\xe2\x80\xb3\xc2\xa0N, 1\xc2\xb0\xc2\xa036\xe2\x80\xb2\xc2\xa015\xe2\x80\xb3\xc2\xa0E) es pren el trencall a m\xc3\xa0 dreta (S) (ben senyalitzat). Despr\xc3\xa9s de creuar la riera de Vallmanya, als 240 metres es deixa a la dreta el cam\xc3\xad a l'Oliva i als 600 metres s'arriba a Bonsfills.\n_START_SECTION_\nDescripci\xc3\xb3\n_START_PARAGRAPH_\nMasia obra de finals del segle XVIII i comen\xc3\xa7aments del XIX. Constru\xc3\xafda baix l'esquema cl\xc3\xa0ssic de planta basilical amb el carener perpendicular a la fa\xc3\xa7ana, la masia presenta elements interessants en el seu disseny: la torre rectangular, que il\xc2\xb7lumina el pati interior com en moltes de les masies d'aquest segle novament constru\xc3\xafdes, l'annexa al costat de llevant format per un cos pentagonal adossat a la casa i tamb\xc3\xa9 el carener escalonat.\n_START_SECTION_\nHist\xc3\xb2ria\n_START_PARAGRAPH_\nLa masia de Bonsfills \xc3\xa9s una de les m\xc3\xa9s antigues del terme de Vallmanya. Casa pairal d'una gran nissaga que escamp\xc3\xa0 els seus fills pel terme i la comarca._NEWLINE_Al costat de la masia de Bonsfills hi ha una gran capella familiar."